‘বড়দিন’, ২৪ ও ২৫শে ডিসেম্বর একগুচ্ছ ট্রাফিক নির্দেশিকা কলকাতা পুলিশের

কলকাতা: ডিসেম্বর (December) মাস মানেই ক্রিসমাস, বড়দিনের (Christmas festival) আবহে সেজে উঠবে গোটা কলকাতা। মূলত এই দিনগুলিতে কলকাতা শহরের সব থেকে বড় আকর্ষণ কলকাতার পার্ক স্ট্রিট (Park Street) অঞ্চল। ইতিমধ্যেই আলো রোশনাইতে সেজে উঠেছে অফিস পাড়া। মানুষের ভিড়ও ক্রমশ বাড়ছে।

বড়দিনে মানুষের ঢল নামে এই সাহেবি পাড়ায়। তাই যান চলাচল ব্যবস্থা শক্ত হাতে নিয়ন্ত্রণ করতে কোমর বেঁধে নামছে ট্রাফিক পুলিশ (Traffic Restrictions)। যান চলাচল নিয়ন্ত্রণ করা হবে বিভিন্ন এলাকায়। আগামী ২৪ ও ২৫ তারিখ যান নিয়ন্ত্রণে একগুচ্ছ নির্দেশিকা কলকাতা পুলিশের। ভিড় সামলাতে কড়া নজরদারি চালাবে পুলিশ।

কলকাতা ট্রাফিক পুলিশের নির্দেশিকা এক নজরে-

যান নিয়ন্ত্রণ করা হবে ২৪ ডিসেম্বর বিকেল ৪ টে থেকে ২৫ ডিসেম্বর ভোর ৪ টে পর্যন্ত। ফের ওই দিন বিকেল ৪ টে থেকে ২৬ ডিসেম্বর নির্দেশিকা না দেওয়া পর্যন্ত একই বিজ্ঞপ্তি জারি থাকবে। কয়েকটি রাস্তা বন্ধ রাখা হবে, এছাড়াও বেশ কয়েকটি গাড়ির গতিপথ ঘোরানো হবে।

নির্দেশিকা

মেয়ো রোড ও জওহরলাল রোড হয়ে আসা গাড়িগুলির গতিপথ কিদওয়াই স্ট্রিট থেকে ঘুরিয়ে দেওয়া হবে। ফের তারপর ফ্রি স্কুল স্ট্রিট, তারপরে রয়েড স্ট্রিট এবং শেষ পর্যন্ত রফি আহমেদ কিদওয়াই রোডের দিকে ঘুরিয়ে, শেষে পার্ক স্ট্রিট।

জওহর লাল নেহেরু রোডের দক্ষিণ দিকে যাওয়া যানবাহনগুলিকে হয় পার্ক স্ট্রিট ফ্লাইওভারের দিকে বা মেয়ো রোডে দিকে ঘোরানো হবে, ডাফরিন রোড বা খিদিরপুর রোডের দিকে যাওয়ার অন্যান্য রুটগুলির সঙ্গে।

জওহর লাল নেহরু রোডে শেক্সপিয়ার সরণি-গামী যানবাহন চলতে থাকবে ৷

ফ্রি স্কুল স্ট্রিট, মারকুইস স্ট্রিট এবং রফি আহমেদ কিদওয়াই রোড বরাবর অটো রিক্সাগুলিকে ঘুরিয়ে দেওয়া হবে।

হো চি মিন সরণি থেকে শর্ট স্ট্রিট পর্যন্ত ক্যামাক স্ট্রিটে দ্বিমুখী যান চলাচলের অনুমতি থাকবে।

প্রয়োজনে দক্ষিণগামী যানবাহনগুলিও ক্যাথেড্রাল রোড এক্সটেনশনের মাধ্যমে কুইন্সওয়েতে দিয়ে যাতায়াত করার অনুমতি দেওয়া হতে পারে।

২৫ ডিসেম্বর ট্রাফিক নিয়ম-

জওহর লাল নেহরু রোড থেকে উড স্ট্রিট হয়ে পাক স্ট্রিট সহ মিডলটন স্ট্রিট সম্পূর্ণ বন্ধ থাকবে।

হো চিন মিন সরণি থেকে শুধু মাত্র পূর্ব দিকে যাওয়ার গাড়ি চলার অনুমতি থাকবে।

গাড়ি চলাচলে নো এন্ট্রি থাকে রাসেল স্ট্রিটে। লিটল রাসেল স্ট্রিট শেক্সপিয়ার সরণি ক্রসিং বন্ধ করা হবে।

ফ্রি স্কুল স্ট্রিট থেকে কিড স্ট্রিট পর্যন্ত পশ্চিমমুখী যানবাহনগুলির গতিপথ নিয়ন্ত্রণ করা হবে।

ট্রাফিক কন্ট্রোল রুম দ্বারা অনুমোদিত না হলে শেক্সপিয়ার সরণি, ক্যাম্যাক স্ট্রিট, লিটল রাসেল স্ট্রিট এবং লর্ড সিনহা রোডে কোনও দ্বিমুখী যান চলাচলের অনুমতি দেওয়া হবে না৷

আরও পড়ুন: কেজরির ধামাকা! ‘সঞ্জীবনী প্রকল্প’, ‘মহিলা সম্মান যোজনা’ বাড়ি বাড়ি গিয়ে রেজিস্ট্রেশন

মানুষ যাতে নীরবছিন্ন ভাবে উৎসবের কটা দিন আনন্দ করতে পারে, তার জন্য সাধারণের সুরক্ষার্থে এই বিধিনিষেধগুলি আরোপ করা হয়েছে বলে জানিয়েছে কলকাতা পুলিশ। মানুষকে পুলিশের সঙ্গে সহযোগিতার আহ্বান জানানো হয়েছে। পথচারী সহ বাইক আরোহীদের ট্রাফিক নিয়মগুলির মেনে চলার নির্দেশ দেওয়া হয়েছে। কলকাতা পুলিশ রাজ্যবাসীকে আশ্বস্ত করেছে জনগণের সুবিধার্থে তাঁদের সর্বত্র নজরদারি রয়েছে। রাজ্যের মানুষের সুরক্ষা নিশ্চিত করাই প্রশাসনের প্রধান লক্ষ্য।

দেখুন অন্য খবর-